„Jaful secolului” - proiecții speciale în prezența echipei
2025-09-25 19:00 - 21:00 (Europe/Bucharest) | Locații multiple, Craiova, Dolj, România
Cristian Mungiu vine la întâlnirea cu publicul din Craiova! JAFUL SECOLULUI, propunerea României la Premiile Oscar, proiectat în prezența echipei pe 25 septembrie!
„Jaful secolului”, propunerea României la Premiile Oscar 2026 în categoria Cel mai bun film internațional, va avea două proiecții speciale la Craiova, pe 25 septembrie, de la ora 19:00. Scenaristul Cristian Mungiu, actorii Ionuț Nicolae, Robert Iovan și Janir Izdrailă, producătorii Tudor Reu și Antonia Marin vor introduce proiecția de la Cineplexx Craiova de la ora 19:00 și vor fi prezenți la discuția cu publicul de la Inspire Cinema Electroputere VIP (ce va avea loc la ora 21:00, după vizionarea filmului).
Filmul este inspirat din fapte reale – jaful comis de un grup de români la muzeul Kunsthal în 2012, de unde au sustras tablouri extrem de valoroase, care nu au fost găsite niciodată.
Regizat de Teodora Ana Mihai („La Civil”), regizoare română stabilită în Belgia, filmul scris de Cristian Mungiu („R.M.N.”, „Bacalaureat”, „După dealuri”, „Amintiri din Epoca de Aur”, „4 luni, 3 săptămâni și 2 zile”, „Occident”) aduce în prim plan povestea unor migranți români a căror dorință de o duce mai bine într-o țară europeană dezvoltată, unde sunt tratați cu superioritate, ajunge să motiveze decizii și acțiuni ilegale.
Natalia, personajul interpretat de Anamaria Vartolomei, a ajuns la muncă într-o seră din străinătate împreună cu soțul ei, Ginel (Ionuț Niculae), cu scopul de a economisi bani pentru fiica lor, rămasă în grija bunicii. Tânăra româncă încearcă să-și rotunjească veniturile fiind chelneriță la o petrecere sau menajeră. Însă, după un incident tulburător pe care îl povestește unor prieteni, devine parte dintr-un plan de răzbunare ce implică un jaf în toată regula.
Capul răutăților este Iță (Rareș Andrici), care, ajutat de Adrian (Robert Iovan), pune la cale un furt de tablouri extrem de valoroase dintr-un muzeu. Băieții reușesc să dea spargerea în mai puțin de două minute și să scape de poliție. Mai departe, lucrurile se complică.
Din distribuția filmului „Jaful Secolului” mai fac parte: Thomas Ryckewaert, Macrina Bârlădeanu, Lucian Ifrim, Alexandru Potocean, Mirela Nicolau, Ana Ciontea, Mike Libanon, Tim Haars, Charlotte Vandermeersch, Janir Izdrăilă, Răzvan Bănică, Geo Dobre, Charlotte De Wulf, Mihai Verbițchi, Truus De Boer, Leny Brederweld, Bart Oomen, Teli Jaloch, Julian De Backer, Safak Karadeniz, Hank Botwinik, Antonia Marin, Sien Eggers, Alice Beatriz Muñoz Mihai, Alexandra Volintiru, Florin Olimp, Alina Natal, Cristian Gavril, Florentina Pană, Cristian Aceleanu, Florin Ivanciu, Ruxandra Bulgaru, Ilie Sauciuc, Gabriel Achim, Mihnea Petrescu, Andrei Radu, Florea Ciocârlia, Lore Gyzels, Mihnea Trușcă, Robert Emanuel, Teodor Drăgan, Robin Kupens, Sebastian Bosoi Diamandi.
Cel de-al doilea lungmetraj al regizoarei Teodora Ana Mihai (care a debutat cu apreciatul „La Civil”) este o coproducție România-Belgia-Olanda, la realizarea căreia au contribuit mai mulți producători cunoscuți din România (Cristian Mungiu, Tudor Reu, Vlad Rădulescu) și din străinătate (Jean Pierre Dardenne, Luc Dardenne, Annemie Degryse, Jan De Clerq, Delphine Tomson, Jeroen Beker, Linda Van Der Herberg, Sean Wheelan, Kristina Börjeson).
Marius Panduru RSC este directorul de imagine al filmului, iar Katharina Wartena și Robert Bitay semnează montajul. Scenografia a fost realizată de Simona Pădurețu, iar de costume s-a ocupat Margriet Procee.
Directori de casting au fost Cătălin Dordea și Ann Willems.
„Jaful Secolului” este o coproducție realizată de Mindset Productions, Lunanime, Bastide Films, Les Films du Fleuve, Film i Väst, Filmgate Films, Avanpost Media și Mobra Films.
Distribuitor: Forum Film. Vânzări internaționale: SBS INTERNATIONAL
Filmul a fost finanțat de Centrul Național al Cinematografiei – România, VAF și CCA – Belgia, FilmFonds Olanda și susținut prin programul MEDIA – Creative Europe al Uniunii Europene.

Expoziție pictură Tudor Zbârnea
2025-09-25 10:00 - 17:00 | Muzeul de Artă Craiova, Calea Unirii, nr. 15, Craiova, Dolj, România
Muzeul de Artă Craiova vă invită marți, 8 iulie 2025, ora 17:00, la vernisajul expoziției personale de pictură a artistului Tudor Zbârnea, cuvântul de deschidere fiind susținut de criticul de artă Cătălin Davidescu.

Cunoscutul artist plastic din Republica Moldova expune pentru prima oară la Craiova, prezentând 33 de lucrări de dată recentă, executate în perioada 2011 – 2024. Format în preajma unor reputaţi artişti ca Mihai Grecu, Dimitrie Peicev şi Andrei Sârbu, Tudor Zbârnea şi-a construit, încă de la începutul carierii sale, un profil artistic ce s-a remarcat printr-o puternică individualitate. Acesta și-a edificat cu tenacitate propriul demers vizual, realizând o pictură în care se disting mai multe etape de ordin estetic şi imagistic, dar care păstrează în permanenţă funcţia expresivă a culorii. Pictura rămâne pentru el o formă de cercetare artistică, orientată către o problematică concentrată asupra unei dimensiuni existenţiale, ce poate fi observată și în expoziția de la Muzeul de Artă Craiova.

„În procesul creației, am încercat să-mi asum o evadare totală din mediul și timpul în care trăim. Cercetările mele artistice prioritare sunt bazate pe impulsul interior și pe gândirea introspectivă, orientate mereu spre uman. În ideea descompunerii spațiului temporal și reconstruirii unei dimensiuni spațiale atemporale, am optat pentru aplatizarea formei și alternarea acesteia cu volumul dobândit prin linie și culoare. Căutarea continuă a propriei identități artistice mi-a impus în permanență noi forme de înnoire a expresiei vizuale. Periodic, în procesul de autoinstruire și cercetare artistică, am adoptat diverse tehnici și mijloace estetice, fără a renunța la principiile tradiționale de bază ale picturii”, mărturisește Tudor Zbârnea.

Expoziția va putea fi vizitată în perioada 9 iulie – 28 septembrie 2025, în sălile de la parterul Palatului Jean Mihail, de marți până duminică.

Tudor Zbârnea (n. 29 decembrie 1955, Nisporeni, Republica Moldova)

Este absolvent al Şcolii Republicane de Arte Plastice „I. E. Repin”, Chişinău și al Universității Naționale de Arte „George Enescu” Iași, Facultatea de Arte Plastice, Decorative și Design, Secția Pictură. A debutat în anul 1984, în cadrul unei expoziţii republicane de artă contemporană deschisă la Chişinău, participând ulterior la aproape la toate expoziţiile organizate de Ministerul Culturii şi Uniunea Artiștilor Plastici din Moldova. Din 1992 este prezent la expoziții și saloane oficiale organizate de Uniunea Artiștilor Plastici din România, în perioada 1994 – 2000, locuind și activând la București. De-a lungul carierei sale a participat la peste 350 de expoziţii reprezentative din Republica Moldova, România sau străinătate şi a organizat 40 de expoziţii personale. Din anul 2002 este Director general al Muzeului Naţional de Artă al Moldovei.

Expoziție Paul Barbu: Sub cer, egal
2025-09-25 10:00 - 16:30 | Centrul Constantin Brâncuși, Calea Unirii, nr. 15, Craiova, Dolj, România
Expoziție personală: Sub cer, egalArtist: Paul BarbuCurator: Cătălin Davidescu
Vernisaj, 03 iulie 2025, de la orele 18:00Muzeul de Artă Craiova – Centrul „Constantin Brâncuși”03 iulie – 03 octombrie 2025Marți – Duminică, orele 10:00 – 17:00 (ultima intrare la ora 16:30)
________________________________________Muzeul de Artă Craiova organizează în perioada 3 iulie – 3 octombrie 2025, expoziția personală Sub cer, egal, semnată de artistul vizual Paul Barbu, în spațiile Centrului „Constantin Brâncuși”. Curatoriată de Cătălin Davidescu, expoziția aduce în prim-plan o serie de instalații sculptural-arhitecturale de mari dimensiuni, în care relația dintre obiect, spațiu și privitor devine experiență introspectivă.________________________________________Despre expozițieSub cer, egal explorează tensiunile și reconcilierile dintre individ, spațiu și simbol. Punctul de plecare este o reflecție asupra rupturii dintre om și natură – nu într-un sens strict ecologic, ci ca pierdere a unei ordini arhetipale, resimțite în interior și reflectate în exterior. Lucrările propuse funcționează ca forme-totem, simboluri abstracte ce evocă o lume atemporală, sacralizată, în care privitorul este invitat să se deplaseze, să contemple și să reconfigureze sensuri.Instalațiile creează o arhitectură temporară a introspecției – un „templu laic” unde materia, lumina și compoziția construiesc o ordine poetică a coexistenței. Fără a recurge la forme organice convenționale, expoziția evocă natura ca principiu de armonie, ciclicitate și interdependență.________________________________________
Despre artistPaul Barbu (n. 1986, Craiova, România) este un artist vizual cu o formare interdisciplinară, având ca bază arhitectura, scenografia și sculptura. Trăiește și lucrează în București, iar practica sa artistică se concentrează asupra relației dintre spațiu, obiect și mișcarea privitorului. În lucrările sale, compoziția devine un eveniment în timp, o entitate secvențială în care percepția se construiește progresiv.Studiile de arhitectură i-au cultivat o rigoare a proporțiilor și o atenție asupra relațiilor spațiale, dezvoltând un limbaj artistic propriu, influențat de figuri precum Carlo Scarpa, Oskar Schlemmer sau Richard Serra. Instalațiile sale sunt structuri intens gândite care generează trasee vizuale și senzoriale continue, accentuând relația dintre formă, lumină și corporalitatea privitorului.

Expoziție de fotografie „Chipuri”
2025-09-25 09:00 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește sâmbătă, 20 septembrie 2025, la ora 11.00, vernisajul expoziției de fotografie „Chipuri”, organizat în colaborare cu Primăria Craiova, Biblioteca Județeană „Alexandru și Aristia Aman”, Asociația Artiștilor Fotografi „Dacia Malvensis” și Asociația Ziariștilor Profesioniști „Tudor Arghezi” din județul Dolj. Dedicată memoriei lui Samoilă Mârza, fotograful Marii Uniri, născut la data de 18 septembrie 1886, expoziția grupează grupează 138 de portrete alb-negru și color, care vor fi disponibile la Muzeul Cărții și Exilului Românesc până la data de 17 octombrie 2025.
Expoziția „Chipuri” reunește lucrări realizate de 36 de artiști fotografi.

Rucsandra Silvia Călin (Craiova)
Cristian Tiberiu Floriganță (Craiova)
Livia Corcoveanu (Craiova)
Bogdan Negoița (Craiova)
Silviu Cristian Mirescu (Craiova)
Gabriela Vochescu (Craiova)
Anca Roșu (Craiova)
Olguța Albiș (Craiova)
Mariana Popescu (Craiova)
Ionelia Nucă (Craiova)
Claudia Radu (Craiova)
Cristiana Coșoveanu (Craiova)
Cristina Marcu (Craiova)
Teodora Modan (Craiova)
Mihaela Cilibiu (Craiova)
Ioan Bogdan Tătaru (Craiova)
Mihaela Eleonora Cojocaru (Craiova)
Cătălin Obreja (Craiova)
Marina Gabriela Bărăitaru (Craiova)
Angelo Sab (Craiova)
Andi Voicu (Craiova)
Valentin Flory (Craiova)
Ovidiu Urziceanu (Calafat-Dolj)
Mariana Scubli (Sighetul Marmației – Maramureș)
Ovi D. Pop (Oradea – Bihor)
Adela Lia Rusu (Oradea – Bihor)
Jeno Major (Sibiu -Sibiu)
Ioan Ciobotaru (Râmnicu Vâlcea – Vâlcea)
Petre Dalea (Reșița – Caraș Severin)
Sergiu Vințan (Vulcan – Hunedoara)
Mircea Furdu (București)
Cătălin Arcu (Florești – Cluj)
Valerian Cruceru – (Motru – Gorj)
Diana Pălădescu (Iași)
Gabriel Amarandei (Iași)
Ion Claudiu Nețoiu (Baia de Aramă – Gorj

Festivitatea de vernisare va fi moderată de ziarista Ionela Gherghe și îl va avea ca invitat pe Prof. Univ. Dr. Habilitat Sorin Liviu Damean.
La finalul evenimentului, invitații vor asista la un moment artistic oferit de Octavian Gorun (vioară) și Corina Stănescu (pian).
Sponsorul manifestării este Baroul de Avocați Dolj, prin Cabinetul de Avocatură Prof. Univ. Dr. Habilitat Iulian Nedelcu.
Expoziția „Chipuri” face parte din programul expozițional „Bănia Photographic Art Tour 2025”, fiind cel de al XII-lea eveniment organizat în acest an de Asociația Artiștilor Fotografi „Dacia Malvensis”. Zece dintre aceste evenimente au fost găzduite de Muzeul Cărții și Exilului Românesc.

Expoziție temporară „Boli, doctori și suferinzi în Oltenia de altădată”
2025-09-25 09:00 - 17:00 | Muzeul Olteniei – Secția Istorie și Arheologie, Str. Madona Dudu, nr. 14, Craiova, Dolj, România
📌BOLI, DOCTORI ȘI SUFERINZI ÎN OLTENIA DE ALTĂDATĂ
👉Muzeul Olteniei Craiova – Secția Istorie-Arheologie, cu sprijinul Consiliului Județean Dolj, vă invită vineri, 5 septembrie 2025, ora11:00, la vernisajul expoziției temporare „ Boli, doctori și suferinzi în Oltenia de altădată”.
▶️Realizată în parteneriat cu Academia Română – Institutul de Cercetări Socio-Umane din Craiova „C.S. Nicolaescu Plopșor” și Arhivele Naționale – Serviciul Județean Dolj, expoziția aduce în fața publicului o tematică de mare interes: istoria sanitară a Olteniei începând din a doua jumătate a secolului al XIX-lea și până în prima jumătate a secolului al XX-lea.
✨Publicul va putea descoperi, prin intermediul obiectelor, fotografiilor, cărților poștale și documentelor de arhivă, aspecte legate de:
• bolile și epidemiile care au marcat istoria regiunii;
• medici reprezentativi ce au activat în Oltenia;
• înființarea primelor spitale, atât în mediul urban, cât și în cel rural;
• tratamentele și statisticile medicale care au stat la baza politicilor sanitare de mai târziu.
▶️Expoziția beneficiază de expertiza specialiștilor parteneri și oferă o perspectivă documentată și accesibilă asupra felului în care societatea oltenească a răspuns provocărilor medicale de altădată.
📍Evenimentul se va desfășura în spațiul expozițional de la parterul Secției Istorie-Arheologie a Muzeului Olteniei Craiova din str. Madona Dudu, Nr.14 și își propune să aducă publicului vizitator o serie de informații inedite, cu valoare științifică și documentară, dar și cu impact cultural și educativ.
👉Expoziția temporară „ Boli, doctori și suferinzi în Oltenia de altădată”, poate fi vizitată până la sfârșitul lunii octombrie 2025.
⏪Vă așteptăm să descoperiți împreună cu noi o pagină mai puțin cunoscută din istoria Olteniei!

Expoziție „Craiova în agenda partidului – vizite oficiale și propagandă urbană”
2025-09-25 08:30 - 15:30 | Serviciul Județean Dolj al Arhivelor Naționale, Str. Libertăţii nr. 34, Craiova, Dolj
Serviciul Județean Dolj al Arhivelor Naționale ale României vă așteaptă până pe data de 1 octombrie 2025, la sediul instituției din Craiova, str. Libertății nr. 34, să vizitați expoziția „Craiova în agenda partidului – vizite oficiale și propagandă urbană”.
Documentele expuse prezintă vizitele lui Gheorghe Gheorghiu-Dej la Craiova, prezentându-le în contextul propagandei politice și de dezvoltare urbană și industrială a României comuniste.
Programul de vizitare este luni până joi de la 8.30 la 15.30.

Expoziția prezintă vizitele lui Gheorghe Gheorghiu-Dej la Craiova, prezentându-le în contextul propagandei politice și urbane a României comuniste. Astfel de deplasări nu aveau doar un rol administrativ sau protocolar, ci deveneau instrumente prin care regimul își demonstra vizibilitatea, autoritatea și legătura cu populația. Orașul era pregătit minuțios: traseele oficiale erau împodobite, clădirile reprezentative erau cosmetizate, iar mulțimile erau mobilizate să aclame conducătorii.În relatările de presă și în iconografia epocii, prezența liderilor era asociată direct cu industrializarea accelerată a Craiovei, cu inaugurarea unor obiective economice și edilitare și cu transformarea urbană ce trebuia să simbolizeze modernitatea socialistă. În realitate, aceste vizite aveau rolul de a transforma spațiul public într-o scenă a propagandei, unde legitimitatea politică era consolidată prin ritualuri colective de loialitate și prin suprapunerea imaginii liderilor cu ideea de progres urban.

Expoziție de pictură Dragoș Bradiceanu
2025-09-25 07:00 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc – 𝐄𝐱𝐩𝐨𝐳𝐢𝐭̦𝐢𝐞 𝐝𝐞 𝐩𝐢𝐜𝐭𝐮𝐫𝐚̆ 𝐃𝐫𝐚𝐠𝐨𝐬̦ 𝐁𝐫𝐚𝐝𝐢𝐜𝐞𝐚𝐧𝐮

Vineri, 19 septembrie 2025, la ora 11, vă așteptăm la Muzeul Cărții și Exilului Românesc, la vernisajul expoziției de pictură al artistului Dragoș Bradiceanu.

Lucrările vor fi expuse în spațiul expozițional din curtea muzeului.

Curatorul expoziției: Prof. Dr. în arte vizuale Emilian Popescu

Invitați:
Prof. Ovidiu Bărbulescu, Uniunea Artiștilor Plastici din România, filiala Craiova
Prof. Nicolae Marinescu, dir. Editura Aius

Expoziția va fi disponibilă la Muzeul Cărții și Exilului Românesc până pe data de 3 octombrie.

"Pădurea de molizi" - proiecție speciale în prezența echipei @Cineplexx Promenada
2025-09-24 20:30 - 21:45 | Promenada Mall, Calea Severinului 61, Craiova, Dolj, România
Unul dintre cele mai așteptate filme ale toamnei, 𝐏𝐀̆𝐃𝐔𝐑𝐄𝐀 𝐃𝐄 𝐌𝐎𝐋𝐈𝐙𝐈, regia Tudor Giurgiu, se vede în Craiova miercuri, 24 septembrie, în prezența echipei.

de la 19:00 – proiecție Inspire Cinema Electroputere
de la 20:30 – proiecție Cineplexx Promenada

🎬 Pădurea de molizi (r. Tudor Giurgiu) este inspirat de momentul 1 aprilie 1941, când o comunitate românească din Bucovina de Nord a fost masacrată la Fântâna Albă de către sovietici. Ficționalizând poveștile supraviețuitorilor, filmul readuce pe marele ecran doi dintre cei mai valoroși actori români – Coca Bloos și Mircea Andreescu – într-un tête-à-tête impresionant.
Un secret îngropat sub o pădure. Un masacru șters din cărțile de istorie. 2000 de oameni care au vrut să fie liberi. Inspirat din tragedia reală de la Fântâna Albă din 1941, filmul dezvăluie povestea unei generații condamnate la tăcere și a unei iubiri frânte de deportări și exil. Imagini rare, amintiri și mărturii cutremurătoare, într-un thriller emoționant despre memorie, identitate și supraviețuire.
Distribuție: Coca Bloos, Mircea Andreescu, Ionuț Caras
Regia: Tudor Giurgiu
🎬 Trailer ➡️ https://www.youtube.com/watch?v=mTn-zgyzdSM
Filmul Pădurea de molizi este produs de Libra Films România, în co-producție cu OWH Studio Moldova și Avanpost, cu sprijinul Centrului Național al Cinematografiei România și al Centrului Național al Cinematografiei Moldova, co-finanțat de Departamentul pentru Relația cu Republica Moldova, cu sprijinul LIDL, Inspire Cinema, Altex, Henkel.
Campania de promovare este susținută de Vodafone, Banca Transilvania
Parteneri media: Rock FM, Voyo
Distribuit de Transilvania Film.

Concert Acoustic Trio Trip (Nico, Dodo & Tobitză)
2025-09-24 20:00 - 21:00 | Shhh! Silent Garden, Str. Olteț, nr. 1, Craiova, Dolj, România
Seară cu muzică live sub cerul liber! Voi ați cerut, noi ne-am conformat! Pe 24 septembrie, de la ora 20:00, ne vedem în grădina Silent Garden pentru o porție generoasă de muzică live
NicodoDo tobitză
Pregătiți-vă pentru o seară specială alături de trei artiști care știu cum să transforme o simplă seară de toamnă într-o adevărată experiență muzicală. Cocktailuri fine, oameni faini și muzica pe sufletul vostru.
Data: 24 Septembrie 2025 Ora: 20:00 Artist fee: 30 RON Locație: Silent Garden Rezervări la: 0771 200 878

Playoff Futsal EURO 2026 - Romania vs Ungaria
2025-09-24 19:30 - 20:30 | Sala Polivalentă, Bvd. Ilie Balaci, nr.6, Craiova, Dolj, România
Echipa Națională de Futsal a României visează la cea de-a 5-a calificare din istorie la Campionatul European! Vino și tu să-i susții pe tricolori în meciul de baraj cu Ungaria, miercuri, 24 septembrie, ora 19:30, în Sala Polivalentă din Craiova. Luptăm împreună, din tot sufletul, pentru România!

PLAYOFF FUTSAL EURO 2026 – Romania vs Ungaria – 24 sept 2025
miercuri, 24 septembrie 2025 ora 19:30
Sala Polivalenta, Craiova

"Pădurea de molizi" - proiecție speciale în prezența echipei @Inspire Cinema Electroputere
2025-09-24 19:00 - 20:15 | Electroputere Parc Mall, Calea București, nr. 80, Craiova, Dolj, România

Festivalul Concurs Național al Interpreților Cântecului Popular Românesc "Maria Tănase" 2025 - ediția a XXVIII-a
2025-09-23 - 2025-09-25 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Centrul Județean de Cultură și Artă Dolj anunță cu bucurie respectarea tradiției organizării la Craiova a unui festival al muzicii populare românești, inițiat în anul 1969 şi ajuns acum la cea de-a XXVIII-a ediție. Festivalul Concurs Național al Interpreților Cântecului Popular Românesc „Maria Tănase” va avea loc în acest an în perioada 23-25 septembrie (seara de gală este programată pentru 25 septembrie) și va fi organizat sub egida Consiliului Județean Dolj.

Festivalul Concurs Național al Cântecului Popular Românesc „Maria Tănase”, cel mai longeviv eveniment artistic de muzică populară din România, organizat în Craiova, vă va încânta în prima seară cu nume mari din lumea muzicii populare acompaniați de maestrul Nicolae Botgros și Orchestra ,,Lăutarii” din Chișinău.
Prețul biletelor este 30 de lei în primele două seri, iar în seara de gală, prețul unui bilet este 50 de lei. Pensionarii și studenții beneficiază în fiecare din cele trei seri de spectacol de reducere, putând achiziționa biletele cu 20 de lei.
Biletele sunt puse în vânzare la Teatrul Național ,,Marin Sorescu” de luni până vineri între orele 11:00-17:00 și sâmbătă între orele 12:00-15:00.

––
PROGRAM Festivalul Concurs Național al Interpreților Cântecului Popular Românesc „Maria Tănase” 2025 – ediția a XXVIII-a
🎤 Marți, 23 septembrie, ora 18:00
• Matilda Pascal Cojocărița
• Nicolae Furdui Iancu
• Niculina Stoican
• Ionuț Fulea
• Liliana Laichici
• Zorina Bălan
• Andreea Voica
• Mioara Velicu
• Cornelia Rednic și Lupu Rednic
• Dinu Iancu Sălăjanu
• Nicolae Botgros și Orchestra Lăutarii

🎤 Miercuri, 24 septembrie, ora 18:00
Alexandru Brădățan

Gabriel Dumitru
Oana Tomoiagă
Paul Ananie
Nicu Mâță
Ovidiu Homorodean
Tudor Furdui Iancu
Gabriela Tuță
Oana Bozga Pintea
Ciprian Pop
Doriana Talpeș
Andreea Feraru
Andra Matei
Iulia Mihai
Maria Beatrice Băndoiu
Ilie Caraș

🎤 Joi, 25 septembrie, ora 18:00
Liliana Popa

Liviu Dică
Mariana Ionescu Căpitănescu
Constantin Enceanu
Lavinia Bîrsoghe
Constantin Lătărețu
Melinda Mitran
Narcisa Băleanu
Olguța Berbec & Remus Novac
Maria Rotaru
Victorița Lăcătușu
Tapotă Lătărețu
Ziana Filofteia Bîrdeanu
Mirela Zisu
Maria Loga
Nicolae Botgros și Orchestra „Lăutarii”
Orchestra Secției folclor „Maria Tănase” a Teatrului pentru Copii și Tineret „Colibri” Craiova
Secția de dans popular „Maria Tănase” – Centrul Județean de Cultură și Artă Dolj

Gumball 3000 la Craiova
2025-09-22 10:00 - 16:00 | Piața Mihai Viteazul, Craiova, Dolj, România
Craiova devine, pentru două zile, gazda unuia dintre cele mai spectaculoase evenimente auto și culturale la nivel internațional – Gumball 3000. În perioada 21-22 septembrie 2025, Piața Mihai Viteazul devine locul unde universul street food se întâlnește cu muzică live și adrenalina Gumball 3000.

Astfel, în paralel cu expoziția auto, în Piața Mihai Viteazul va avea loc Food Truck Festival, care va aduce la această ediție cele mai delicioase preparate stradale internaționale, totul într-un vibe de festival. Participanții vor putea savura delicii culinare ce îmbină tradițiile locale cu influențe internaționale, de la street food clasic, la mâncăruri, deserturi și băuturi speciale.

De asemenea, tot în Piața Mihai Viteazul, DJ set-urile lui SYLVIO, ARASY, CJ, BEANY și Emil Safta vor crea duminică și luni o atmosferă vibrantă, în timp ce vizitatorii și craiovenii se vor bucura de o experiență completă.

Luni, 22 septembrie 2025, între orele 11:00 – 15:00, vor fi expuse în Piața Mihai Viteazul și pe strada A.I. Cuza peste 100 de supermașini, de la modele clasice restaurate și construcții personalizate, până la hipermașini ultra-rare, într-o expoziție cu acces gratuit pentru public.
Evenimentul va fi marcat de prezența fondatorului Maximillion Cooper, care va conduce un Brabus Rolls Royce Cullinan alături de soția sa, artista EVE, câștigătoare a unui premiu Grammy.

Publicul din Craiova va avea ocazia să se întâlnească cu mari vedete din toată lumea, precum:
– Adekunle Gold, superstar Afrobeats
– Afrojack, DJ olandez multipremiat
– Patrice Evra, fost internațional francez și legendă Manchester United
– Membrii celebrei trupe The Sidemen – Vikkstar, TBJZL, Behzinga
– WillNE, Chip, DJ Alan Walker, în Brabus G800
– Influencerii auto DDE (DailyDrivenExotics) și Pog
– Michael Mizrachi, campion World Series of Poker
– Jimmy Graham, star NFL și câștigător al premiului „Spirit of Gumball”.

Programul Gumball 3000 în Craiova:

Duminică, 21 septembrie
Locația: Piața Mihai Viteazul
•Ora 12:00 – 23:00 Food Truck Festival, expoziție auto, show-uri de entertainment
•Ora 17:00 – 20:00 Emil Safta
•Ora 20:00 – 23:00 SYLVIO B2B ARASY

Luni, 22 septembrie
Locația principală: Piața Mihai Viteazul și A.I. Cuza
•Ora 10:00 – 18:00 Food Truck Festival
•Ora 11:00 – 16:00 Emil Safta B2B CJ B2B Beany

•Ora 11:00 – 15:00
Expoziția mașinilor din caravana Gumball 3000
Expoziție auto & sesiuni foto cu publicul
Meciuri demonstrative baschet 3×3
Meet & Greet cu vedete
Concert live și show-uri de entertainment

Stand-up Comedy: Restanțe la râs
2025-09-21 21:30 - 22:30 | Fado Irish Pub, Str. Traian Demetrescu, nr. 8, Craiova, Dolj, România
Craiova, vino la un show de stand-up comedy complet nou, proaspăt scos din cele mai fresh creiere ale comediei!
Irina Marinescu, Kiara Firan, Larisa Bănuță & Iulia Nica vin în premieră la Craiova cu umor colorat, glume pe care nu le-ai mai auzit și multă caterincă.
Acesta nu este doar cel mai nou show de stand-up din Craiova, e mai mult: vino să descoperi o nouă dimensiune a comediei și fii primul care le povestește prietenilor… sau, mai bine, adu-i direct cu tine!
Accesul persoanelor sub 16 ani nu este permis.

Green Violin Concert
2025-09-21 20:30 - 21:45 | Shhh! Silent Garden, Str. Olteț, nr. 1, Craiova, Dolj, România
Concert de vioară în grădină Pe 21 septembrie, începând cu ora 20:30, te invităm la Silent Garden pentru o seară magică sub lumina a 150 de lumânări. Geo Fabian – Green Violin ArtistVioara verde și sunetul ei inconfundabil vor transforma grădina noastră într-un loc de poveste, unde muzica se împletește cu natura și liniștea serii. Locație: Silent Garden, Craiova Data: 21 septembrie Artist fee: 30 RON Ora: 20:30Hai să trăim împreună o experiență unică, plină de emoție și armonie.

Reclaimed Realities | Expoziție de fotografie urbană
2025-09-21 10:00 - 22:00 | Electroputere Parc Mall, Calea București, nr. 80, Craiova, Dolj, România
Reclaimed Realities | Expoziție de fotografie urbană – ElectroPutere Mall:
JOI, 18 septembrie – Duminică, 21 septembrie 10.00 – 22.00

DAGHI b2b NERV
2025-09-20 23:00 - 2025-09-21 02:30 | The 20s, Str. Traian Demetrescu, nr. 14, Craiova, Dolj, 200395, România
Free entryDAGHI b2b NERV

Bachata Night Ladies & Gents @ Viva Dance
2025-09-20 20:30 - 2025-09-21 03:30
Sâmbăta aceasta avem o invitată specială care ne va umple sufletul cu energia ei Robbie dansează latino din 2019 și din 2022 îi inspiră și pe alții să descopere bucuria dansului. Face parte din trupa Vibes Ladies și este instructor la Essence Academy, unde pasiunea pentru bachata se întâlnește cu tot ce a învățat în multe workshopuri și formări de dans. Pe lângă latino, s-a jucat și cu stiluri precum heels, shuffle sau chiar zumba, iar toate aceste influențe îi dau un vibe creativ și fresh în sala de curs
La workshop-ul de Bachata Footwork, Robbie te așteaptă să descoperi pași noi, ritmuri jucăușe și o atmosferă relaxată în care dansul devine distracție pură
SÂMBĂTĂ 20 SEPTEMBRIE, VIVADANCE
PROGRAM:
20:30-22:00 – BACHATA FOOTWORK ( pentru toată lumea, nivel intermediar)22:30-03:30 – PARTY
INTRARE :WORKSHOP + PARTY : 60 RONPARTY : 30 RON

Neon Paint in the Dark Experience @Altheon
2025-09-20 18:00 - 19:30 | Altheon, Str. Imparatul Traian, nr. 22, Craiova, Dolj, România
Atelier de pictură neon, dedicat adulților
Locația: Altheon Metropolis – Chroma DistrictStrada Împăratul Traian, nr. 22A, Craiova
Data & Ora: Sâmbătă, 20 septembrie 2025, ora 18:00
Bilete: http://bit.ly/48mVDbY
Durată: ~90 de minute
Experiență exclusivă – 10 locuri disponibile
Pe 20 septembrie 2025, ora 18:00, Chroma District se transformă într-un univers fluorescent. Timp de 90 de minute vei picta cu pigmenți neon sub lumină UV și vei descoperi principiile compoziției într-un cadru fascinant și senzorial.
Ce este acest eveniment?O experiență artistică dedicată adulților, unde arta clasică se întâlnește cu energia neon. Sub îndrumarea mentorilor, vei da formă propriei lucrări pe pânză – o creație originală care îți va aparține. La final, toate lucrările se reunesc într-o mini-expoziție fluorescentă, unde atmosfera vibrantă devine fundalul ideal pentru fotografii memorabile.
De ce să participi?Un moment de artă și lumină într-un decor unic. Creezi o lucrare personală, transformând această experiență într-o amintire de neuitat.
Fii parte din Chroma Neon Night. Unde fiecare tușă strălucește.

Maratonul Resuscitării - Ediția I
2025-09-20 11:00 - 21:00 | Promenada Mall, Calea Severinului 61, Craiova, Dolj, România
Învață să acorzi primul ajutor în caz de stop cardiorespirator!Maratonul Resuscitării – Ediția I – CraiovaPromenada Craiova
Ce este Maratonul Resuscitării?Maratonul Resuscitării este o inițiativă lansată la nivelul SMURD Cluj și extinsă național de Fundația pentru SMURD prin care ne dorim educarea populației cu privire la importanța vitală a acordării primului ajutor în caz de stop cardiorespirator.
De ce este vital să participi?4 din 5 stopuri cardiorespiratorii se întâmplă acasă.Dacă până la sosirea echipajelor de urgență victima nu beneficiază de manevre de resuscitare din partea celor din jur, șansele ca aceasta să supraviețuiască scad cu 10% în fiecare minut care trece.
Având în vedere datele menționate mai sus, este de la sine înțeles că dacă ne confruntăm vreodată cu o situație în care suntem martor al unei persoane care a suferit un stop cardiorespirator, șansele de supraviețuire ale victimei depind în cea mai mare măsură de reacția noastră.
Recunoașterea rapidă a stopului cardiorespirator, apelarea serviciilor de urgență prin numărul unic și aplicarea manevrelor de resuscitare până la preluarea victimei de către echipajele medicale de urgență sunt vitale pentru supraviețuire și recuperare cu un deficit neurologic cât mai redus.
Cum se desfășoară Maratonul Resuscitării?În cadrul evenimentului, împreună cu peste 50 de medici, paramedici, asistenți, studenți la medicină și voluntari SMURD, veți exersa pe manechine, în cadrul stațiilor practice, cum recunoașteți și cum trebuie să acționați în cazul unui stop cardiorespirator.
Maratonul va cuprinde peste 15 stații practice cu câte 2 instructori fiecare, ce vor oferi instruiri succesive a câte 30 de minute. Acestea se vor relua pe toată durata evenimentului pentru fiecare nou grup de participanți.
Participarea este gratuită, înscrierea în prealabil nefiind necesară, evenimentul desfășurându-se în Promenada Craiova în intervalul orar 11.00 – 21.00.

Meet the Dogs - Târg de adopții canine în Centru
2025-09-20 10:00 - 14:00 | Piața William Shakespeare, Craiova, Dolj, România
Salubritate Craiova invită craiovenii la un nou târg de adopții canine! De data aceasta, ne vom întâlni cu toții pe esplanada Teatrului Național „Marin Sorescu” (Piața „William Shakespeare”), în data de 20 septembrie, între orele 10:00 și 14:00.
Șase câini din adăpostul public (deparazitați, microcipați, sterilizați și vaccinați) vor fi prezentați publicului și vom încerca să le găsim o casă nouă, cu ajutorul voluntarilor noștri, dar și cu cel al oamenilor de bună credință care înțeleg că adopția este un gest dintre cele mai frumoase. Evenimentul se bucură de sprijinul sponsorilor Maxi Pet România, care oferă pachete-cadou pentru adoptatori, dar și de cel al Eurotehnica IT&C, care asigură mobilitatea câinilor atât la târg, cât și mai târziu, pentru adoptatori, prin lese și zgărzi.
Alături de noi vor fi și membri ai Centrului Național de Educare Canină, prin câinii de salvare și coordonatorii lor, care ne vor ajuta să înțelegem mai bine psihologia canină, dar și ofițeri din cadrul Biroului pentru Protecția Animalelor – Inspectoratul de Poliție Județean Dolj, care ne reamintesc, de fiecare dată, aspecte importante legate de obligațiile noastre în ceea ce privește deținerea unui animal de companie. Evenimentul se desfășoară cu sprijinul Primăriei Municipiului Craiova și al Poliției Locale a Municipiului Craiova.
Nu uitați: adopția unui câine din adăpostul public este gratuită conform legii și se face în baza actului de identitate valabil.
Vă așteptăm!

METAL BUNKER XIII
2025-09-19 18:00 - 2025-09-20 02:00 | Casa de Cultură a Studenților Craiova, Str. Eugeniu Carada, nr. 10, Craiova, Dolj, 200390, România
Metal Bunker nu este doar un festival, ci și o mișcare pornită din inițiativa publică în cadrul comunităților metal și punk din Craiova, cu scopul simplu de a conecta orașul la scenele de profil din țară și din lume.
Metal Bunker, building the local scene from the ground up.
Lineup: Bucovina, Gothic, RoadkillSoda & many more.

Lansare de carte: „Părintele Mihalache Tudorică. Amintiri, lecturi, reflecții” - Mircea L. Nincu
2025-09-18 17:00 - 18:30 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Biblioteca Județeană „Alexandru și Aristia Aman” organizează joi, 18 septembrie, lansarea volumului „Părintele Mihalache Tudorică. Amintiri, lecturi, reflecții”, autor Mircea L. Nincu.
Invitați la eveniment sunt: Ioan Ioanicescu, Ion Drăgușin, Mihaela Albu, Mircea Pospai, Gabriela Păsărin. În cadrul manifestării, publicul se va bucura de un moment artistic susținut de Anghel Rababoc.
Mihalache Tudorică (1 iunie 1950-26 august 2024) a fost preot, poet și prozator, membru al Uniunii Scriitorilor din România și al Uniunii Ziariștilor Profesioniști din România.
A fost profesor la Seminarul Teologic din Craiova, dar a renunţat la catedră pentru a se dedica slujirii şi scrisului. În două rânduri a obţinut Marele premiu pentru literatură din partea Uniunii Scriitorilor, cu două dintre volumele sale de versuri: „Melancolia Îngerului“ şi „Ultimul Orb“.
Preotul și scriitorul Mihalache Tudorică a primit o serie de premii şi distincții de-a lungul timpului, inclusiv titlul de Cetăţean de Onoare al Craiovei și al orașului Filiași.
Dintre volumele publicate de părintele scriitor Mihalache Tudorică amintim: Poezii religioase româneşti, vol. II (antologie de poezie religioasă românească, 2019); Să vă plâng un cântec sau să vă cânt un plâns (antologie de Psalmi, 2018); Nastrafia (antologie de proză, 2016); Ultimii Psalmi (poezie, 2016); Pâcla (proză scurtă, 2009); Ochiul din ape (poezie, 2009); Adânc pe adânc (antologie de poezie a clericilor membri ai Uniunii Scriitorilor, 2006); Melancolia îngerului (antologie de poezie, 2005); Gavvata (antologie de proză, 2005); Mireasa desculţă (antologie de proză, 2003); Întoarcerea numelui (poezie, 2003); Blestemele (proză scurtă, 2002); Poeme blestemate (poezie, 2000); Bâlciul şi zarafii (pamflete, eseuri, 2000); Ultimul orb (poezie, 1998); Mireasa desculţă (proză scurtă, 1998); Moartea îngerului (poezie, 1997); Catedrala lacrimilor (poezie, 1996); Melancolia îngerului (poezie, 1995); Zboruri lirice (poezie, 1986).
„Poezia a fost tot un fel de slujire a omului, a fost în permanenţă legată de preoţie şi niciodată nu au intrat în conflict. A fost un adaos al slujirii preoţeşti şi, într-o oarecare măsură, a fost şi o slujire sacerdotală, pentru că este o slujire a limbii româneşti, o datorie pe care trebuie să o faci cu credinţă şi cu conştiinţa că nu poţi să lucrezi cu cuvintele limbii tale aşa cum vrei tu. Sunt momente în care privim neputincioşi la terorizarea sacrului, în această situaţie cuvântul Bisericii este ca un clopot care trezeşte şi care-l cheamă pe om acolo unde-i este locul. Acesta este şi rolul poeziei mele astăzi, de a trage un semnal de alarmă“. – Mihalache Tudorică.
Evenimentul va avea loc începând cu ora 17:00, în sala „Acad. Dinu C. Giurescu” a Bibliotecii Județene.

Festivalul Internațional George Enescu 2025 la Craiova: concert vocal-simfonic, dirijor Andrei Stănculescu
2025-09-17 19:00 - 20:30 | Muzeul de Artă Craiova, Calea Unirii, nr. 15, Craiova, Dolj, România
Festivalul Internațional George Enescu 2025 la Craiova
Craiova devine din nou parte a celui mai important festival de muzică clasică din România și unul dintre cele mai prestigioase din lume: Festivalul Internațional George Enescu, ediția a XXVII-a. Acest concert excepțional aduce în prim-plan artiști de renume, parteneriate internaționale și un repertoriu care traversează epoci și stiluri. 17 septembrie 2025, ora 19:00 Esplanada Muzeul de Artă / Centrul Brâncuși , Craiova Bilet: 50 lei

Concert Vocal-Simfonic

ORCHESTRA SIMFONICĂ A FILARMONICII OLTENIA
CORALA ACADEMICĂ A FILARMONICII OLTENIA
CORUL DE CAMERĂ PRELUDIU – VOICU ENĂCHESCU
CORUL BRD

Dirijor: Andrei Stănculescu
Solisti:
Cristina Fieraru – soprană
Sorana Negrea – mezzosoprană
Andrei Lazăr – tenor
Sebastian Balaj – bariton
În program:
– Henry Purcell – Fragmente din opera „King Arthur”
– G. F. Händel – Zadok Preotul
– G. F. Händel – Hallelujah (din oratoriul Messiah)
– W. A. Mozart – Missa încoronării (Missa solemnis în Do major, K. 317)

Recital de pian Robert Bașcoveanu
2025-09-16 19:00 - 20:00 | Muzeul de Artă Craiova, Calea Unirii, nr. 15, Craiova, Dolj, România
MARȚI, 16 SEPTEMBRIE 2025, ORA 19:00 – Muzeul de ArtăRecital de pianROBERT BAȘCOVEANUÎn program:Wolfgang Amadeus Mozart: Sonata nr. 12 în Fa major, K. 332Frédéric Chopin: Studiul în Do major, op. 10, nr. 1Franz Liszt: Mephisto WaltzJohannes Brahms: Intermezzo nr. 2 în Si bemol minor, op. 117Intermezzo nr. 2 în La major, op. 118César Franck: Preludiu, Coral și Fugă, FWV 21Alexander Scriabin: Sonata-fantezie nr. 2 în Sol diez minor, op. 19Serghei Rahmaninov: Studiile nr. 1, 5 și 6, op. 39

Festivalul de Dans Contemporan CONNECT
2025-09-16 18:00 - 2025-09-21 22:00 | Teatrul Național Craiova – Sala I. D. Sîrbu, Str. A. I. Cuza, nr. 11, Craiova, Dolj, 200585, România
Festivalul de Dans Contemporan CONNECT #4 | 16-21 septembrie 2025, Craiova

6 zile de spectacole, artiști din țară și străinătate, experiențe care nu se repetă.

Hai să ne conectăm prin dans!
––

Festivalul de dans Contemporan CONNECT revine cu cea de-a 4-a ediție în perioada 16-21 septembrie în Craiova și aduce în prim-plan vocile feminine din arta contemporană. Sub conceptul „She Shapes”, ediția din 2025 este dedicată artistelor emergente, creațiilor lor și felului în care ele redefinesc lumea prin dans și artă vizuală.
Toate lucrările prezentate sunt semnate de artiste care deschid un dialog viu între corp, societate, natură și tehnologie. O ediție despre curaj, vulnerabilitate, diversitate și creativitate – un spațiu în care mișcarea devine vocea unei generații.
Ce te așteaptă: Șase zile de festival, peste 40 artiști și artiste implicate, spectacole românești și internaționale (din Germania, Italia și Franța), performance-uri în aer liber, expoziții de fotografie urbană, instalații, seri de film, conferințe, tururi ghidate și ateliere de dans.
Premieră: Anul acesta, festivalul se extinde și în București, cu două evenimente speciale găzduite de Centrul Național al Dansului și Institutul Italian de Cultură.
În Craiova, festivalul are loc în mai multe spații: Teatrul Național „Marin Sorescu” din Craiova, Universitatea din Craiova, ElectroPutere Mall, Gloriæ Art Gallery, Parcul Nicolae Romanescu, Grădina Botanică, Piața William Shakespeare, dar și spații alternative care se transformă temporar în hub-uri culturale.
Accesul este gratuit la majoritatea evenimentelor.

PROGRAM CRAIOVA
MARȚI, 16 septembrie
18.30 – 20.30 | Smaranda (RO) & Hungry Ghosts (RO) – Sala Studio, Dep. Arte și Media, UCV 21.00 – 22.00 | Proiecție scurtmetraje Shift and Rise – Silent Garden (27, Carmen, HIEROGLYPH WOMAN, Noora)
____________________________________________________
MIERCURI, 17 septembrie
18.00 – 19.00 | Maybe by 2301, we won’t need another feminist show (RO) – Teatrul Național „Marin Sorescu” din Craiova, sala Ion D. Sîrbu
____________________________________________________
JOI, 18 septembrie
10.00 – 22.00 | Reclaimed Realities | Expoziție de fotografie urbană – ElectroPutere Mall 18.00 – 19.00 | PUNK. Kill me please (IT) – Teatrul Național „Marin Sorescu” din Craiova, sala Ion D. Sîrbu 20.00 – 20.30 | CONNECT Outdoor Performance – Gloriæ Art Gallery 20.30 – 22.30 | Vernisaj | Skinshape | Expoziție – Gloriæ Art Gallery
____________________________________________________
VINERI, 19 septembrie
10.00 – 22.00 | Reclaimed Realities | Expoziție de fotografie urbană – ElectroPutere Mall 12.00 – 18.00 | Skinshape | Expoziție – Gloriæ Art Gallery 17.00 – 17.30 | CONNECT Outdoor Performance – Piața William Shakespeare 18.00 – 19.00 | Skirts in Fur, unwinding (DE) – Teatrul Național „Marin Sorescu” din Craiova, sala Ion D. Sîrbu
____________________________________________________
SÂMBĂTĂ, 20 septembrie
10.00 – 22.00 | Reclaimed Realities | Expoziție de fotografie urbană – ElectroPutere Mall 11.00 – 11.30 | CONNECT Outdoor Performance – Parcul Romanescu 14.00 – 17.00 | Skinshape & Alienare | Expoziție – Gloriæ Art Gallery 14.00 – 16.00 | Nature in Motion | Tur ghidat, Grădina Botanică 17.00 – 18.00 | Conferință Women in the arts – Gloriæ Art Gallery 18.30 – 19.30 | A kiss is an act of trust (RO) – Gloriæ Art Gallery 20.00 – 21.00 | BPM – Beats per Millennium (RO) – Aula „Alexandru Buia”, UCV 21.30 | Totally Spice! | Live Set & Party (RO) – Biergarten
____________________________________________________
DUMINICĂ, 21 septembrie 10.00 – 22.00 | Reclaimed Realities | Expoziție de fotografie urbană – ElectroPutere Mall 14.00 – 16.00 | Nature in Motion, Tur ghidat – Grădina Botanică 16.00 – 16.30 | CONNECT Outdoor Performance – ElectroPutere Mall 17.00 – 19.00 | Skinshape | Expoziție – Gloriæ Art Gallery 19.00 – 20.00 | REFACE (FR) – Gloriæ Art Gallery 19.30 – 20.30 | Proiecție scurtmetraje „Flesh and Flight” –ElectroPutere Mall_______________________________________________
//
Festivalul de Dans Contemporan CONNECT #4 este organizat de Asociația Delazero, co-finanțat de Administrația Fondului Cultural Național și nu reprezintă în mod necesar poziţia AFCN. AFCN nu este responsabilă de conținutul proiectului sau de modul în care rezultatele proiectului pot fi folosite. Acestea sunt în întregime responsabilitatea beneficiarului finanțării.
Parteneri: Institutul Italian de Cultură București, Institutul Francez București, Goethe-Institut București, Teatrul Național „Marin Sorescu” din Craiova, Universitatea din Craiova, Gloriæ Art Gallery, ElectroPutere Mall, Bucharest International Dance Film Festival (BIDFF), Centrul Național al Dansului București, Biergarten.
Identitate vizuală: Bianca Milea

Concert de muzică terapeutică șI sound-healing
2025-09-14 13:00 - 21:00
𝐂𝐎𝐍𝐂𝐄𝐑𝐓 𝐃𝐄 𝐌𝐔𝐙𝐈𝐂𝐀̆ 𝐓𝐄𝐑𝐀𝐏𝐄𝐔𝐓𝐈𝐂𝐀̆ 𝐒̦𝐈 𝐒𝐎𝐔𝐍𝐃-𝐇𝐄𝐀𝐋𝐈𝐍𝐆 𝐜𝐮 𝐆𝐡𝐞𝐨𝐫𝐠𝐡𝐞 𝐈𝐨𝐯𝐮 & 𝐑𝐚𝐦𝐨𝐧𝐚 𝐌𝐚𝐧𝐝𝐚 𝐂𝐫𝐚𝐢𝐨𝐯𝐚 – 𝐌𝐞𝐫𝐜𝐮𝐫 𝐂𝐞𝐧𝐭𝐞𝐫, 𝐞𝐭𝐚𝐣 𝟑 𝟏𝟒 𝐬𝐞𝐩𝐭𝐞𝐦𝐛𝐫𝐢𝐞 𝟐𝟎𝟐𝟓 𝐨𝐫𝐚: 𝟏𝟑:𝟎𝟎𝐏𝐑𝐄𝐓 𝐁𝐈𝐋𝐄𝐓: 𝐄𝐀𝐑𝐋𝐘 𝐁𝐈𝐑𝐃 𝟏𝟕𝟗 𝐥𝐞𝐢( 𝐩𝐚𝐧𝐚 𝐥𝐚 𝟏 𝐒𝐞𝐩𝐭𝐞𝐦𝐛𝐫𝐢𝐞 𝟐𝟎𝟐𝟓)𝐃𝐮𝐩𝐚 𝟏 𝐒𝐞𝐩𝐭𝐞𝐦𝐛𝐫𝐢𝐞 𝟐𝟎𝟐𝟓, 𝐩𝐫𝐞𝐭̦𝐮𝐥 𝐛𝐢𝐥𝐞𝐭𝐮𝐥𝐮𝐢 𝐞𝐬𝐭𝐞 𝐝𝐞 𝟏𝟗𝟗 𝐋𝐞𝐢.
𝑂 𝑖𝑛𝑣𝑖𝑡𝑎𝑡̦𝑖𝑒 𝑙𝑎 𝑙𝑖𝑛𝑖𝑠̦𝑡𝑒, 𝑙𝑎 𝑣𝑖𝑏𝑟𝑎𝑡̦𝑖𝑎 𝑠𝑢𝑓𝑙𝑒𝑡𝑢𝑙𝑢𝑖 𝑡𝑎̆𝑢.
𝑇𝑟𝑎̆𝑖𝑚 𝑖̂𝑛𝑡𝑟-𝑜 𝑙𝑢𝑚𝑒 𝑖̂𝑛 𝑐𝑎𝑟𝑒 𝑧𝑔𝑜𝑚𝑜𝑡𝑢𝑙 𝑛𝑒 𝑖̂𝑛𝑠𝑜𝑡̦𝑒𝑠̦𝑡𝑒 𝑎𝑝𝑟𝑜𝑎𝑝𝑒 𝑙𝑎 𝑓𝑖𝑒𝑐𝑎𝑟𝑒 𝑝𝑎𝑠. 𝐷𝑎𝑟 𝑒𝑥𝑖𝑠𝑡𝑎̆ 𝑢𝑛 𝑎𝑙𝑡 𝑓𝑒𝑙 𝑑𝑒 𝑠𝑢𝑛𝑒𝑡 – 𝑠𝑢𝑛𝑒𝑡𝑢𝑙 𝑐𝑎𝑟𝑒 𝑛𝑢 𝑡𝑢𝑙𝑏𝑢𝑟𝑎̆, 𝑐𝑖 𝑣𝑖𝑛𝑑𝑒𝑐𝑎̆. 𝑀𝑢𝑧𝑖𝑐𝑎 𝑐𝑒 𝑛𝑢 𝑢𝑚𝑝𝑙𝑒 𝑠𝑝𝑎𝑡̦𝑖𝑢𝑙, 𝑐𝑖 𝑖̂𝑙 𝑐𝑢𝑟𝑎̆𝑡̦𝑎̆. 𝑉𝑖𝑏𝑟𝑎𝑡̦𝑖𝑖𝑙𝑒 𝑐𝑎𝑟𝑒 𝑛𝑢 𝑑𝑜𝑎𝑟 𝑠𝑒 𝑎𝑢𝑑, 𝑐𝑖 𝑠𝑒 𝑠𝑖𝑚𝑡… 𝑝𝑎̂𝑛𝑎̆ 𝑖̂𝑛 𝑐𝑒𝑙𝑒 𝑚𝑎𝑖 𝑎𝑑𝑎̂𝑛𝑐𝑖 𝑠𝑡𝑟𝑎𝑡𝑢𝑟𝑖 𝑎𝑙𝑒 𝑓𝑖𝑖𝑛𝑡̦𝑒𝑖.
𝑃𝑒 14 𝑠𝑒𝑝𝑡𝑒𝑚𝑏𝑟𝑖𝑒, 𝑡𝑒 𝑖𝑛𝑣𝑖𝑡𝑎̆𝑚 𝑙𝑎 𝑜 𝑐𝑎̆𝑙𝑎̆𝑡𝑜𝑟𝑖𝑒 𝑖𝑛𝑡𝑒𝑟𝑖𝑜𝑎𝑟𝑎̆ 𝑟𝑎𝑟𝑎̆ – 𝑢𝑛 𝑐𝑜𝑛𝑐𝑒𝑟𝑡 𝑑𝑒 𝑚𝑢𝑧𝑖𝑐𝑎̆ 𝑡𝑒𝑟𝑎𝑝𝑒𝑢𝑡𝑖𝑐𝑎̆ 𝑠̦𝑖 𝑠𝑜𝑢𝑛𝑑-ℎ𝑒𝑎𝑙𝑖𝑛𝑔 𝑐𝑎𝑟𝑒 𝑛𝑢 𝑒𝑠𝑡𝑒 𝑑𝑒𝑠𝑝𝑟𝑒 „𝑎 𝑎𝑠𝑐𝑢𝑙𝑡𝑎”, 𝑐𝑖 𝑑𝑒𝑠𝑝𝑟𝑒 𝑎 𝑠𝑖𝑚𝑡̦𝑖. 𝐷𝑒𝑠𝑝𝑟𝑒 𝑎 𝑝𝑒𝑟𝑚𝑖𝑡𝑒 𝑠𝑢𝑓𝑙𝑒𝑡𝑢𝑙𝑢𝑖 𝑠𝑎̆ 𝑟𝑒𝑠𝑝𝑖𝑟𝑒 𝑠̦𝑖 𝑖𝑛𝑖𝑚𝑖𝑖 𝑠𝑎̆ 𝑠𝑒 𝑑𝑒𝑠𝑐ℎ𝑖𝑑𝑎̆ 𝑑𝑖𝑛 𝑛𝑜𝑢.
𝐶𝑒 𝑒𝑠𝑡𝑒 𝑚𝑢𝑧𝑖𝑐𝑎 𝑡𝑒𝑟𝑎𝑝𝑒𝑢𝑡𝑖𝑐𝑎̆?
𝐸𝑠𝑡𝑒 𝑢𝑛 𝑙𝑖𝑚𝑏𝑎𝑗 𝑡𝑎𝑖𝑛𝑖𝑐 𝑎𝑙 𝑠𝑢𝑓𝑙𝑒𝑡𝑢𝑙𝑢𝑖 – 𝑚𝑢𝑧𝑖𝑐𝑎 𝑓𝑎̆𝑟𝑎̆ 𝑐𝑢𝑣𝑖𝑛𝑡𝑒, 𝑑𝑎𝑟 𝑝𝑙𝑖𝑛𝑎̆ 𝑑𝑒 𝑚𝑒𝑠𝑎𝑗𝑒. 𝑃𝑟𝑖𝑛 𝑎𝑟𝑚𝑜𝑛𝑖𝑖 𝑑𝑒𝑙𝑖𝑐𝑎𝑡𝑒, 𝑖𝑛𝑠𝑡𝑟𝑢𝑚𝑒𝑛𝑡𝑒 𝑣𝑖𝑏𝑟𝑎𝑛𝑡𝑒 𝑠̦𝑖 𝑠𝑢𝑛𝑒𝑡𝑒 𝑖𝑛𝑡𝑢𝑖𝑡𝑖𝑣𝑒, 𝑚𝑢𝑧𝑖𝑐𝑎 𝑡𝑒𝑟𝑎𝑝𝑒𝑢𝑡𝑖𝑐𝑎̆ 𝑠𝑢𝑠𝑡̦𝑖𝑛𝑒 𝑐𝑜𝑟𝑝𝑢𝑙 𝑖̂𝑛 𝑝𝑟𝑜𝑐𝑒𝑠𝑢𝑙 𝑑𝑒 𝑟𝑒𝑙𝑎𝑥𝑎𝑟𝑒 𝑝𝑟𝑜𝑓𝑢𝑛𝑑𝑎̆, 𝑟𝑒𝑑𝑢𝑐𝑒 𝑠𝑡𝑟𝑒𝑠𝑢𝑙 𝑠̦𝑖 𝑟𝑒𝑠𝑡𝑎𝑏𝑖𝑙𝑒𝑠̦𝑡𝑒 𝑒𝑐ℎ𝑖𝑙𝑖𝑏𝑟𝑢𝑙 𝑑𝑖𝑛𝑡𝑟𝑒 𝑚𝑖𝑛𝑡𝑒, 𝑖𝑛𝑖𝑚𝑎̆ 𝑠̦𝑖 𝑠𝑝𝑖𝑟𝑖𝑡. 𝐸𝑠𝑡𝑒 𝑜 𝑡𝑒𝑟𝑎𝑝𝑖𝑒 𝑝𝑟𝑖𝑛 𝑣𝑖𝑏𝑟𝑎𝑡̦𝑖𝑒, 𝑜 „𝑖̂𝑚𝑏𝑟𝑎̆𝑡̦𝑖𝑠̦𝑎𝑟𝑒 𝑠𝑜𝑛𝑜𝑟𝑎̆” 𝑐𝑎𝑟𝑒 𝑎𝑡𝑖𝑛𝑔𝑒 𝑒𝑥𝑎𝑐𝑡 𝑎𝑐𝑜𝑙𝑜 𝑢𝑛𝑑𝑒 𝑐𝑢𝑣𝑖𝑛𝑡𝑒𝑙𝑒 𝑛𝑢 𝑚𝑎𝑖 𝑎𝑗𝑢𝑛𝑔.
𝐶𝑒 𝑒𝑠𝑡𝑒 𝑠𝑜𝑢𝑛𝑑ℎ𝑒𝑎𝑙𝑖𝑛𝑔?
𝑆𝑜𝑢𝑛𝑑ℎ𝑒𝑎𝑙𝑖𝑛𝑔 (𝑣𝑖𝑛𝑑𝑒𝑐𝑎𝑟𝑒𝑎 𝑝𝑟𝑖𝑛 𝑠𝑢𝑛𝑒𝑡) 𝑒𝑠𝑡𝑒 𝑜 𝑝𝑟𝑎𝑐𝑡𝑖𝑐𝑎̆ 𝑠𝑎𝑐𝑟𝑎̆, 𝑎𝑛𝑐𝑒𝑠𝑡𝑟𝑎𝑙𝑎̆, 𝑟𝑒𝑑𝑒𝑠𝑐𝑜𝑝𝑒𝑟𝑖𝑡𝑎̆ 𝑎𝑧𝑖 𝑝𝑟𝑖𝑛 𝑠̦𝑡𝑖𝑖𝑛𝑡̦𝑎̆ 𝑠̦𝑖 𝑒𝑥𝑝𝑒𝑟𝑖𝑒𝑛𝑡̦𝑎̆. 𝑆𝑒 𝑏𝑎𝑧𝑒𝑎𝑧𝑎̆ 𝑝𝑒 𝑓𝑟𝑒𝑐𝑣𝑒𝑛𝑡̦𝑒 𝑠̦𝑖 𝑣𝑖𝑏𝑟𝑎𝑡̦𝑖𝑖 𝑐𝑎𝑟𝑒 𝑙𝑖𝑛𝑖𝑠𝑡𝑒𝑠𝑐 𝑠𝑖𝑠𝑡𝑒𝑚𝑢𝑙 𝑛𝑒𝑟𝑣𝑜𝑠, 𝑟𝑖𝑡𝑚𝑢𝑙 𝑐𝑎𝑟𝑑𝑖𝑎𝑐, 𝑟𝑒𝑠𝑝𝑖𝑟𝑎𝑡̦𝑖𝑎 𝑠̦𝑖 𝑐𝑎̂𝑚𝑝𝑢𝑙 𝑒𝑛𝑒𝑟𝑔𝑒𝑡𝑖𝑐 𝑎𝑙 𝑓𝑖𝑖𝑛𝑡̦𝑒𝑖. 𝐹𝑖𝑒𝑐𝑎𝑟𝑒 𝑖𝑛𝑠𝑡𝑟𝑢𝑚𝑒𝑛𝑡 – 𝑏𝑜𝑙𝑢𝑟𝑖𝑙𝑒 𝑡𝑖𝑏𝑒𝑡𝑎𝑛𝑒, 𝑔𝑜𝑛𝑔𝑢𝑟𝑖𝑙𝑒, 𝐾𝑎𝑙𝑖𝑚𝑏𝑎, 𝑡𝑜𝑏𝑒𝑙𝑒 – 𝑒𝑠𝑡𝑒 𝑎𝑙𝑒𝑠 𝑝𝑒𝑛𝑡𝑟𝑢 𝑎 𝑑𝑒𝑠𝑐ℎ𝑖𝑑𝑒 𝑐𝑎𝑛𝑎𝑙𝑒 𝑑𝑒 𝑒𝑙𝑖𝑏𝑒𝑟𝑎𝑟𝑒 𝑒𝑚𝑜𝑡̦𝑖𝑜𝑛𝑎𝑙𝑎̆, 𝑟𝑒𝑔𝑒𝑛𝑒𝑟𝑎𝑟𝑒 𝑐𝑒𝑙𝑢𝑙𝑎𝑟𝑎̆, 𝑐𝑢𝑟𝑎𝑡𝑎𝑟𝑒 𝑠̦𝑖 𝑟𝑒𝑐𝑜𝑛𝑒𝑐𝑡𝑎𝑟𝑒 𝑙𝑎 𝑒𝑠𝑒𝑛𝑡̦𝑎̆.
𝐶𝑖𝑛𝑒 𝑠𝑢𝑛𝑡 𝑔ℎ𝑖𝑧𝑖𝑖 𝑡𝑎̆𝑖 𝑠𝑜𝑛𝑜𝑟𝑖?
𝐺ℎ𝑒𝑜𝑟𝑔ℎ𝑒 𝐼𝑜𝑣𝑢 – 𝑐𝑜𝑚𝑝𝑜𝑧𝑖𝑡𝑜𝑟 𝑠̦𝑖 𝑖𝑛𝑡𝑒𝑟𝑝𝑟𝑒𝑡 𝑑𝑒 𝑚𝑢𝑧𝑖𝑐𝑎̆ 𝑡𝑒𝑟𝑎𝑝𝑒𝑢𝑡𝑖𝑐𝑎̆ 𝑐𝑢 𝑜 𝑐𝑎𝑟𝑖𝑒𝑟𝑎̆ 𝑑𝑒 𝑝𝑒𝑠𝑡𝑒 30 𝑑𝑒 𝑎𝑛𝑖. 𝑀𝑢𝑧𝑖𝑐𝑎 𝑠𝑎 𝑒𝑠𝑡𝑒 𝑓𝑜𝑙𝑜𝑠𝑖𝑡𝑎̆ 𝑖̂𝑛 𝑡𝑒𝑟𝑎𝑝𝑖𝑖, 𝑚𝑒𝑑𝑖𝑡𝑎𝑡̦𝑖𝑖 𝑠̦𝑖 𝑠𝑝𝑎𝑡̦𝑖𝑖 𝑑𝑒 𝑣𝑖𝑛𝑑𝑒𝑐𝑎𝑟𝑒 𝑖̂𝑛 𝑡𝑜𝑎𝑡𝑎̆ 𝑡̦𝑎𝑟𝑎 𝑠̦𝑖 𝑑𝑖𝑛𝑐𝑜𝑙𝑜 𝑑𝑒 𝑒𝑎. 𝐹𝑖𝑒𝑐𝑎𝑟𝑒 𝑛𝑜𝑡𝑎̆ 𝑐𝑟𝑒𝑎𝑡𝑎̆ 𝑑𝑒 𝑒𝑙 𝑝𝑜𝑎𝑟𝑡𝑎̆ 𝑢𝑛 𝑚𝑒𝑠𝑎𝑗 𝑑𝑒 𝑝𝑎𝑐𝑒, 𝑠𝑝𝑒𝑟𝑎𝑛𝑡̦𝑎̆ 𝑠̦𝑖 𝑖̂𝑛𝑡𝑜𝑎𝑟𝑐𝑒𝑟𝑒 𝑙𝑎 𝑠𝑖𝑛𝑒.
𝑅𝑎𝑚𝑜𝑛𝑎 𝑀𝑎𝑛𝑑𝑎 – 𝑓𝑎𝑐𝑖𝑙𝑖𝑡𝑎𝑡𝑜𝑟 𝑑𝑒 𝑠𝑜𝑢𝑛𝑑ℎ𝑒𝑎𝑙𝑖𝑛𝑔 𝑠̦𝑖 𝑔ℎ𝑖𝑑 𝑖𝑛𝑡𝑢𝑖𝑡𝑖𝑣, 𝑅𝑎𝑚𝑜𝑛𝑎 𝑙𝑢𝑐𝑟𝑒𝑎𝑧𝑎̆ 𝑐𝑢 𝑠𝑢𝑛𝑒𝑡𝑢𝑙 𝑐𝑎 𝑖𝑛𝑠𝑡𝑟𝑢𝑚𝑒𝑛𝑡 𝑑𝑒 𝑡𝑟𝑒𝑧𝑖𝑟𝑒 𝑎 𝑖𝑛𝑖𝑚𝑖𝑖 𝑠̦𝑖 𝑒𝑙𝑖𝑏𝑒𝑟𝑎𝑟𝑒 𝑑𝑒 𝑏𝑙𝑜𝑐𝑎𝑗𝑒 𝑒𝑚𝑜𝑡̦𝑖𝑜𝑛𝑎𝑙𝑒. 𝐼𝑛𝑠𝑡𝑟𝑢𝑚𝑒𝑛𝑡𝑒𝑙𝑒 𝑐𝑢 𝑐𝑎𝑟𝑒 𝑙𝑢𝑐𝑟𝑒𝑎𝑧𝑎̆ 𝑐𝑟𝑒𝑒𝑎𝑧𝑎̆ 𝑢𝑛 𝑠𝑝𝑎𝑡̦𝑖𝑢 𝑝𝑟𝑜𝑓𝑢𝑛𝑑 𝑑𝑒 𝑐𝑎𝑙𝑚, 𝑙𝑖𝑛𝑖𝑠𝑡𝑒, 𝑟𝑒𝑐𝑜𝑛𝑒𝑐𝑡𝑎𝑟𝑒 𝑠̦𝑖 𝑣𝑖𝑛𝑑𝑒𝑐𝑎𝑟𝑒.
De ce să vii?
Pentru că simți că e timpul să-ți oferi o clipă de respiro.Pentru că ai nevoie să te regăsești.Pentru că sufletul tău așteaptă de mult o întâlnire cu tine.Pentru că sunetul poate spune ceea ce mintea nu poate înțelege, iar inima poate primi.Daca vrei sa cunoști oameni noi, pe aceeași rezonanta cu tine sau vrei sa socializezi și sa te bucuri alaturi de noi, te asteptam cu drag sa iei parte la acest eveniment dedicat vindecării emoționale și conectării!
Acces pe bază de bilet – locuri limitate Mercur Center, etaj 3 – Craiova. 14 septembrie 2025. Ora 13:00.
Pentru înscriere și detalii: Tel. 0773380810 Lavinia Papa.
Lasă-te atins de sunet. Vindecarea începe acolo unde vibrația inimii întâlnește muzica sufletului.
Program Eveniment:Prima parte: 13:00-14:30Concert Muzica Terapeutica – Gheorghe Iovu. 14:30-15:00 Sound-healing – Ramona Manda 15:00-16:30 Pauza de masa (Boutique Suedez, limonada) si socializare.Partea a doua: 16:30-18:00 Concert Muzica Terapeutica 18:00-19:00 Sound-healing -Ramona Manda. 19:00-21:00 Cafea Terapeutica oferita Lavinia Smaranda
Va asteptam cu mare drag!

Lavanda Fest - Craiova 2025
2025-09-14 10:00 - 21:00 | Piața Mihai Viteazul, Craiova, Dolj, România
Craiova, ne întoarcem la tine! Ediția cu numărul #42 Lavanda Fest va avea loc în Piața Mihai Viteazul, în perioada 11 – 14 septembrie 2025
Te așteptăm cu peste 40 de branduri creative românești venite din toate colțurile țării, cu numeroase produse din lavandă direct din lanul proaspăt mov, precum și cu colțuri foto instagramabile pregătite special pentru această ediție de toamnă!
Îți pregătim și o serie de momente artistice memorabile (muzică clasică, folk, pop-rock), ateliere pentru copii și spectacole de magie!
Când? 11 – 14 septembrie 2025
interval orar:zilnic între orele 10.00 – 21.00
Unde? Craiova – Piața Mihai Viteazul
Producători de lavandă și alți artizani din domenii diverse vor veni din toată țara, din orașe precum: Iași, Vrancea, Constanța, Brașov, București, Timișoara, Cluj, Sibiu, Brăila, Galați, Giurgiu, Pitești, Arad sau Bacău și se vor aduna într-un singur loc: Piața Mihai Viteazul din Craiova!
Cei peste 40 de expozanți cu branduri creative din domenii diverse vor avea la standurile lor și “ceva cu lavandă” așa cum te-am obișnuit deja la fiecare ediție de până acum:
muultă lavandă sub diverse forme delicatese culinare cu lavandă precum: înghețată, limonadă, macarons, miere, dulceață ș.a. sosuri inedite cosmetice naturale aranjamente florale flori și plante aromatice la ghiveci bijuterii și diverse accesorii unice haine din materiale naturale jucării handmade decorațiuni artistice colțuri foto instagramabileateliere pentru copii
Intrarea este liberă
Lavanda Fest te întâmpină cu muulte zâmbete împletite cu povești scrise cu inima de micii producători locali și cu sute de produse unice, făurite cu suflet!

Lavanda Fest susține afacerile creative românești!
Eveniment organizat de Fleurane
Parteneri: Purple Lands, Mai Kurtoskalacs, Pretty Kitty
Susținut de Radio Magic FM!

Zilele Europene ale Patrimoniului la Biblioteca Aman și Muzeul Cărții și Exilului Românesc
2025-09-14 10:00 - 16:00 | Locații multiple, Craiova, Dolj, România
În perioada 12 – 14 septembrie 2025, România va celebra cea de-a XXXIII-a ediție a Zilelor Europene ale Patrimoniului, un eveniment care pune în valoare moștenirea culturală și istorică a țării noastre, ca parte a patrimoniului european.
Zilele Europene ale Patrimoniului, desfășurate în acest an sub tema: „Patrimoniu și Arhitectură. Ferestre către trecut, Uși către viitor”, sunt organizate anual în toate țările europene, sub egida Consiliului Europei și a Uniunii Europene, având scopul de a aduce în atenția publicului diversitatea patrimoniului cultural european și precum și importanța protejării acestuia.
Anul acesta, Biblioteca Județeană „Alexandru și Aristia Aman” și Muzeul Cărții și Exilului Românesc găzduiesc o serie de activități speciale. Astfel, vineri, în intervalul orar 10 -16, se organizează vizitarea expoziției permanente „Elena Farago” și a depozitului general de carte – Biblioteca Județeană „Alexandru și Aristia Aman”, prilej cu care se va desfășura și o expoziție de carte de patrimoniu, aflate în colecțiile instituției.
De asemenea, vineri, la orele 10.00, 13.00 și 15.00, va fi organizată „ruta culturală” a Bibliotecii Județene „Alexandru și Aristia Aman” și a Muzeului Cărții și Exilului Românesc. Acest demers prevede un tur ghidat care cuprinde clădirea Aman și expunerea unui scurt istoric a Casei Memoriale „Elena Farago” (edificiul se află în prezent într-un amplu proces de reabilitare, în cadrul unui proiect cu finanțare europeană, implementat de către Consiliul Județean Dolj), precum și desfășurarea unei expoziții dedicate renumitei poete.
Totodată, de vineri până duminică, în intervalul orar 9 – 17 inițiativa prevede o prezentare și vizitarea Casei Dianu, imobil în care funcționează Muzeul Cărții și Exilului Românesc, dar și organizarea unei expoziții carte de patrimoniu, din colecțiile Muzeului Cărții și Exilului Românesc. „«Zilele Europene ale Patrimoniului» reprezintă un nou prilej de a ne redescoperi rădăcinile, valorile și bunurile care ne-au modelat istoria și, în același timp, ne-au făcut parte a culturii europene. Invităm toți craiovenii să participe la activitățile propuse de Biblioteca Județeană și să fie parte în acest important demers de protejare a patrimoniului nostru european comun” – Radu Vințeanu, manager Biblioteca Județeană „Alexandru și Aristia Aman”.

Skirt Bike Craiova
2025-09-13 17:00 - 20:30 | Parcul Nicolae Romanescu, Craiova, Dolj, România
Invităm doamnele și domnișoarele să dea frâu liber imaginației cromatice și bunului gust vestimentar, să îmbrace rochii și fuste, să spargă tiparele și să se alăture inițiativei Skirt Bike Craiova din data de 13 septembrie 2025, incepând cu ora 17.00.
Ne așteptăm la o explozie de culoare sperând să creăm o relație nuanțată și expresivă cu bicicleta.
Evenimentul promovează egalitatea de șanse, activând astfel Drepturile Femeilor într-o societate contemporană modernă, fapt pentru care in cadrul editiei din acest an de SkirtBike in Craiova (după tura urbană) vom avea o sesiune speciala de dezbatere alaturi de doua invitate avand ca tema ”implicarea in comunitate a femeilor” care se va desfășura incepând cu ora 19.00 la foisorul – fanfara din Parcul Nicolae Romanescu.
Parada va începe la ora 17.30, având următorul traseu: Parcul N. Romanescu (monument) – BLD. 1 Mai – BLD. Stirbei Voda – Str. Matei Basarab – Str. Libertatii – Str. Bibescu – Str. Brestei – Str. Calea Bucuresti – Pasaj Subteran Universitate – Str. Eugeniu Carada – Str. C.D. Fortunescu – Str. Fratii Buzesti – Str. Simion Barnutiu – Str. Calea Unirii – Bld. Nicolae Romanescu – Parcul N. Romanescu (monument) – Parcul N. Romanescu (aleea principala) – Parcul N. Romanescu (zona fanfara) – Casa Bibescu.Dress code-ul evenimentului este conturat de culoarea roz/magenta, in timp ce tema editiei este florala – pastel.
În cadrul activității, organizatorii au pregatit si activitati surpriza, printre acestea numărându-se: concursuri cu premii, tombole ad-hoc, photo corner, prezentari de produse.
Înscrierea la eveniment se face accesand link-ul https://forms.gle/UfcY2qWRd1F6V1wE6 prin care puteti participa la tombola Skirt Bike.
Simbolistica de participare poate fi procurată in ziua evenimentului, incepand cu ora 17.00, din Parcul Nicolae Romanescu, centrul de inchirieri biciclete (monument).
Plecarea este programată la ora 17:30 si estimăm 40 de minute pentru efectuarea întregului traseu. Acesta va avea aproximativ 8 km și nu va reprezenta o competitie, ci doar o parada. Pe întreg traseul coloana o să fie însoţită de biciclişti care fac parte din sfaff-ul organizatoric.
Primele 50 de bicicliste INSCRISE vor avea bicicleta asigurată de catre organizatori.
Evenimentul este organizat de către JCI Craiova, Skirt Bike Craiova.Evenimentul SKIRT BIKE face parte din proiectul Bike for SDGs Craiova finanțat prin Programul Corpul European de Solidaritate, Acțiunea Proiecte de voluntariat/Proiecte de solidaritate. În cadrul acestui proiect ne-am propus să promovăm bicicleta ca fiind un factor important în îndeplinirea țintelor aferente celor 17 ODD-uri de la e-cycling la cargo cycling având un efect direct asupra implementării unui număr de 11 ODD-uri.

Important!!!La acest eveniment, conform Codului Rutier și în baza recomandărilor Poliției Rutiere, nu este permisă participarea minorilor cu vârsta sub 14 ani. Vă rugăm să țineti cont de acest aspect. Multumim!
Vă mulţumim şi vă aşteptăm cu drag!
